Diari Oficial de la Generalitat Valenciana


Sumari del DOGV 6228, del 17-03-2010 (2010/2940)

ORDE 15/2010, de 8 de març, de la Conselleria d'Educació, per la qual es minora l'import global màxim previst en l'Orde de 29 de juliol de 2009, de la Conselleria d'Educació, per la qual es convoquen beques per a la realització d'estudis universitaris durant el curs acadèmic 2009/2010 en les universitats de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6228

Data del DOGV
:   17-03-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/2940


Data del document
:   08-03-2010

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * ajuda pública

ORDE 15/2010, de 8 de març, de la Conselleria d'Educació, per la qual es minora l'import global màxim previst en l'Orde de 29 de juliol de 2009, de la Conselleria d'Educació, per la qual es convoquen beques per a la realització d'estudis universitaris durant el curs acadèmic 2009/2010 en les universitats de la Comunitat Valenciana. [2010/2940]  
L'Orde de 29 de juliol de 2009, de la Conselleria d'Educació, per la qual es convoquen beques per a la realització d'estudis universitaris durant el curs acadèmic 2009/2010 en les universitats de la Comunitat Valenciana (DOCV núm. 6073, de 06.08.2009), disposa, en el seu apartat 2n, que l'import global de les ajudes que s'han de concedir no excedirà de 3.000.000 euros (tres milions d'euros) a càrrec de la línia de subvenció T1313000 de l'aplicació pressupostària 24.68.02.894.25.0 «Universitat i Estudis Superiors» de l'exercici pressupostari corresponent a l'any 2009 i que la seua concessió estarà condicionada a l'existència en el pressupost de l'any 2009 de crèdit suficient i adequat.  
La Llei de Pressupostos de la Generalitat per a l'exercici de 2010 ha dotat la línia corresponent a estes ajudes del programa 422.60, «Universitat i Estudis Superiors», amb 1.950.000 euros.  
És precís, en conseqüència, modificar el crèdit consignat en l'Orde de 29 de juliol de 2009 per a adequar-lo al que disposa la Llei de Pressupostos de la Generalitat per a l'exercici 2009.  
Per tot això, fent ús de les atribucions que em conferixen l'article 28 de la Llei 5/1983, de 30 de desembre, del Consell, modificada per la Llei 12/2007, de 20 de març, de la Generalitat i el Decret 118/ 2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació i vista la proposta de 18 de febrer de 2010, del director general d'Universitat i Estudis Superiors, i de conformitat amb esta,  
ORDENE  
Únic  
Es minora en 1.050.000 euros l'import global màxim previst en l'apartat segon de l'Orde 29 de juliol de 2009, de la Conselleria d'Educació, per la qual es convoquen beques per a la realització d'estudis universitaris durant el curs acadèmic 2009/2010 en les universitats de la Comunitat Valenciana, quedant la dita orde de beques amb una dotació definitiva de 1.950.000 euros, a càrrec de l'aplicació pressupostària 15.45.82.333.17.1 de la línia de subvenció T1313000 de l'exercici pressupostari de 2010.  
DISPOSICIÓ FINAL  
Esta orde produirà efectes des de l'endemà de la publicació en el Diari Oficial de la Comunitat Valenciana.   
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, Reguladora de la Jurisdicció Contenciosa Administrativa, la present orde, que posa fi a la via administrativa, podrà ser recorreguda potestativament en reposició o bé es podrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar des de l'endemà de la seua publicació en el Diari Oficial de la Comunitat Valenciana.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació en el Diari Oficial de la Comunitat Valenciana.  
València, 8 de març de 2010  
El conseller d'Educació,  
ALEJANDRO FONT DE MORA TURÓN